Zeinabou Mindaoudou Souley

Zeinabou Mindaoudou Souley (an haife ta a shekara ta 1964) ƙwararriyace a fannin kimiyyar lissafi 'yar Nijar. Ita ce ke jagorantar kungiyar da ke tattara bayanan da suka wajaba don duba ko an yi gwajin fashewar makamin nukiliya a matsayin wani ɓangare na sa ido kan hana yaɗuwar makaman nukiliya ga kungiyar Yarjejeniyar hana gwajin Nukiliya a Vienna.

 Rayuwa 
An haifi Souley a shekara ta 1964 kuma ta sami digiri na farko a Jami'ar Setif a Aljeriya. Ta yi karatun digiri na biyu a fannin sadarwa na gani da lantarki a Jami'ar Limoges kuma an ba ta takardar shaidar digirin kimiyyar lissafi daga Jami'ar Paris13. 

A shekarar 2011 ta fara karantarwa na tsawon shekaru goma a jami'ar Abdou Moumouni dake Yamai. A shekarar 2014 ta zama shugabar hukumar kula da makamashin nukiliya ta Nijar. Kungiyarta ta yi aiki da tashoshin da suka gano gwajin fashewar nukiliya a Nijar.  Nijar ta kafa hukumar kula da makamashin Nukiliya ta kuma zartas da duk wata dokar nukiliya da ta kunshi. 

A shekarar 2018 ta shiga wani taron mata da kimiyya a Nijar inda aka ba da kyaututtuka. Matar shugaban ƙasa Hadjia Aïssata Issoufou Mahamadou, Kadi Alzouma da Djamila Ferdjani. 

A shekarar 2018 an amince da cewa Nijar na cikin matakin farko na fara shirin samar da makamashin nukiliya, amma bisa gayyatar da gwamnati ta yi mata, hukumar kula da makamashin nukiliya ta ƙasa da ƙasa ta gabatar da rahoton kimanta ci gaban da Nijar ta samu kan batutuwa 19 ga ministar makamashi Amina Moumouni. Souley yai kasance shugabar hukumar kula da makamashin nukiliya ta Nijar. 

Ta bar Babban Hukumar Kula da Makamashin Nukiliya ta Nijar a cikin shekara ta 2021 kuma a cikin watan Maris 2021 ta zama Darakta a Cibiyar Kula da Bayanai ta Duniya a Kungiyar Yarjejeniyar Hana gwajin Nukiliya a Vienna. 

A cikin shekara ta 2022 ta ziyarci ƙungiyoyin ƙwararrun Amurka. Ta je Germantown a Maryland don ganin kamfanin da ke samar da hanyar sadarwar bayanai kafin ta ziyarci wani kamfani a Chantilly, Virginia wanda ke gudanar da tashoshin sa ido guda goma sha ɗaya da ke amfani da wasu na'urori masu dacewa da suka haɗa da seismic da kuma gano radionuclides. 

 Manazarta 

Rukuni:Rayayyun mutane
Rukuni:Haifaffun 1964